ग्रेत लेक्स

ग्रेत लेक्स वा लःरेन्सियन ग्रेत लेक्स उत्तरपूर्वी उत्तर अमेरिकाय् क्यानादा व संयुक्त राज्य अमेरिकाया सीमाय् लाःगु फ्रेशवातर पुखु ख। थ्व पुखु एत्लान्तिक महासागरनाप सेन्त लरेन्स सिवे व ग्रेत लेक्स वातरवें स्वा। ग्रेत लेक्सय् सुपेरियर पुखु, मिशिगन पुखु, ह्युरन पुखु, आइरी पुखु व अन्तारियो पुखु ला। ग्रेत लेक्स हलिमया दकलय् तःधंगु फ्रेशवातर पुखुपुचः ख। थ्व पुखुपुचलय् हलिमया २१% सतही फ्रेश वातर ला।   थ्व पुखुपुचःया सकल सतही क्षेत्रफल  दु धाःसा थ्व पुखुलि दकलय् म्हो लः दइबिलय् थ्व पुखुया आयतन   दु।  संयुक्त राज्य अमेरिकाय् थ्व पुखुपुचःयात नर्थ कोस्त वा (इस्त कोस्त व वेस्त कोस्त धुंकाया) थर्द कोस्त नं धाइगु या। 

ग्रेत लेक्सया उत्पत्ति लिपांगु ग्लेसियल कालय् करिब १०,००० दँ न्ह्य जूगु ख। अबिलय् च्वापुपातां दयेकूगु बेसिनय् च्वापु नाया दयावःगु लखं थ्व पुखुपुचः दयावःगु ख। थ्व पुखुपुचः थ्व क्षेत्रया बनेज्याया मू स्रोत ख व नापं यक्व लखय् म्वाइपिं प्राणीतयेगु छेँ नं ख।

 भूगर्भ 

थौंकन्हय्या  ग्रेट लेक्सया च्वेया ब्वः आकार बिइगु अवस्था दयेकूगु आधारभूत भूगर्भ हिउपाया अवस्था १.१ निसें १.२ अरब दँ न्ह्यः तक दूगु अनुमान दु।   अबिले न्हापा स्वानाच्वंगु निगु टेक्टोनिक प्लेट बाया वन व मिडकन्टिनेन्ट रिफ्ट दयेकल, गुकिलिं ग्रेट लेक्स टेक्टोनिक जोन पार यात। थुकिलिं छगू स्वनिगः दयेकाः छगू बेसिन दयावल गुगु अन्ततः आधुनिक ईया लेक सुपिरियर जुल। निगूगु फल्ट लाइन, सेन्ट लरेन्स रिफ्ट, अथे हे ५७० मिलियन दँ न्ह्यः दयावल,  गुकिलिं ओन्टारियो व एरी पुखुया आधार दयेकल, नापं सेन्ट लरेन्स खुसि जुइगु आधार नं दयेकल।

ग्रेट लेक्स अन्तिम हिमयुगया अन्तय् ( विस्कन्सिनया हिमयुग १०,००० निसें १२,००० दँ न्ह्यः क्वचाःगु) दयावःगु अनुमान दु, गुबलय् लरेन्ताइद आइसशीत उत्तरय् लिहांवन।  थथे आइसशीत लिचिलेवं यक्व मात्राय् नायावःगु लः (अल्गोन्क्विन पुखु, शिकागो पुखु, ग्लेसियल इरोक्वाइ पुखु, व च्याम्पलेन समुद्र) न्हापाया ग्लेसियरं दयेकूगु बेसिनयात जायेकल, गुकिलिं थौंया ग्रेट लेक्स दयेकल।  ग्लेसियल क्षरणया असमान प्रकृतिया कारणं छुं तजाःगु च्वका ग्रेट लेक्स टापु जुल। नायाग्रा एस्कार्पमेन्ट न्यूयोर्क व विस्कन्सिनया दथुइ च्वंगु ग्रेट लेक्सया कन्तोरय् ला। ग्लेसियर क्वे च्वंगु बं ग्लेसियर मदयावंबिले "रिबाउण्ड" जुल ।  ग्लेसियरतेसं छुं थासय् मेमेगु स्वया ताःहाकःगु ई तक भुनाच्वंगुलिं थथे थाहांवःगु बँ थी-थी दरय् थाहांवल व छगू हे रुपय् मदु।

लिधंसा

 स्वयादिसँ 
 पुखु

पुचः:भूगोल